פוראת נסאר

פוראת נסאר (בערבית: فرات نصار, תעתיק: פראת נצאר; נולד ב-8 במרץ 1980) הוא עיתונאי ערבי-ישראלי, המשמש ככתב בחברת החדשות. הוא מגיש מבזקי חדשות וכן את המגזין "השבוע בערבית".

ביוגרפיה 
נסאר נולד וגדל בטורעאן שבגליל. הוא למד תקשורת במכללת עמק יזרעאל. בהמשך היה כתב בחדשות HOT בצפון. אחר כך עבד ככתב חוקר בשבועון "א-סינארה", וכן כעורך אתר האינטרנט של העיתון.

בשנת 2008 הצטרף לחברת החדשות.

ב-2013 פרסם בחדשות 2 כתבה על מורות בבית ספר נוצרי בנצרת שכביכול יצאו לחופשה בחו"ל בעיצומה של שנת הלימודים. ב-2016 פסק בית המשפט המחוזי כי הפרסום היה שקרי, וחייב את חברת החדשות, שידורי קשת, מנכ"ל ערוץ 2, המגישה יונית לוי והכתב נסאר בתשלום פיצויים בגובה 360,000 ש"ח.

ב-8 באוקטובר 2015 נשלח לסקר פיגוע דקירה בעפולה, הותקף באלימות על ידי תושבים שהיו באזור, ופונה לבית חולים.

באוגוסט 2016 החל להגיש מבזקי חדשות בחברת החדשות.

חיים אישיים 

נסאר נשוי ואב לשלושה. מתגורר בחיפה.

קישורים חיצוניים

הערות שוליים

עיתונאים ערבים ישראלים
סגל חברת החדשות
בוגרי המכללה האקדמית עמק יזרעאל
ישראלים שנולדו ב-1980